ད་ལྟའི་ཆར་ཨ་རི་དང་རྒྱ་ནག་ཚོང་དམག་རྒྱག་བཞིན་པ་མ་ཟད།ཨ་རིའི་ངོས་ནས་མ་འོངས་པར་རྒྱ་ནག་དང་འབྲེལ་བའི་ཁེ་ཕན་རིགས་བཀག་འགོག་བྱེད་རྒྱུ་དང་།ཕྱོགས་གཉིས་ཀར་ཁེ་ཕན་ཡོད་པ་ཞིག་དང་།འགྲོ་བ་མིའི་ཐོབ་ཐང་དང་རང་དབང་སོགས་ཡར་རྒྱས་གཏོང་དགོས་པའི་བསྒྲགས་གཏམ་ལྟ་བུ་ཨ་རིའི་སྲིད་འཛིན་གཞོན་པས་སྤེལ་སོང་།ལྷག་པར་དུ་རྒྱ་ནག་གི་བྱེད་སྟངས་ལ་བཟང་ཕྱོགས་ཀྱི་འགྱུར་བ་མ་བཏང་ན་མ་འོངས་པར་ཨ་རི་རྒྱལ་སྤྱིའི་སྦྲག་ཟམ་མཐུན་ཚོགས་ནས་ཕྱིར་འབུད་རྒྱུ་དང་།དེ་ལ་བརྟེན་ནས་རྒྱ་ནག་གི་ཅ་ལག་གོང་ཁེ་པོའི་ཐོག་ཕྱིར་འདྲེན་བྱ་རྒྱུར་དཀའ་ངལ་འཕྲད་ངེས་ཡིན་པའི་སྡིགས་ར་ཡང་བསྐུལ་འདུགདེ་ལ་རྒྱ་ནག་གི་ཕྱི་སྲིད་མགྲིན་ཚབ་པས་དུས་རྒྱུན་གྱི་གསར་འགོད་འདུ་འཛོམས་ཤིག་གི་སར་ཨ་རི་རྒྱལ་སྤྱིའི་ཚོགས་པ་ཁག་ནས་ཕྱིར་འཐེན་བྱེད་མིན་རང་དབང་ཡིན་ནའང་།རྒྱ་ནག་དང་འབྲེལ་བར་ཁ་བཏགས་པར་བློ་ཕམ་ཡོད་ཚུལ་བརྗོད་ཡོད་པ་རེད།ལོ་འདིར་རྒྱ་ནག་གི་དཔལ་འབྱོར་ཡར་རྒྱས་ཀྱི་ཚད་གཞི་༢༠༠༩ནས་བཟུང་ད་ལོ་དམའ་ཤོས་ཆགས་པ་ཡང་ཚོང་དམག་ལ་བརྟེན་ནས་བྱུང་བར་ངོས་འཛིན་བྱེད་བཞིན་འདུག